<https://aktivtraening.dk/vaegttab/kalorieforbraending/saa-meget-forbraender-du-ved-at-staa-op>
<http://schema.org/articleBody>
"Det er heldigvis ikke alle sundhedsråd, der kræver en kæmpe indsats. Et af dem, der kan gøre en stor forskel, er: Rejs dig op!\n\nDe mange timer, vi sidder i bilen på vej til arbejde, ved computeren og foran fjernsynet, er rigtig dårlige for vores sundhed.\n\nSundere af at stå op\n\nEn undersøgelse har vist, at de personer, der sidder mest ned, har 112 pct. større risiko for diabetes og 147 pct. større risiko for hjertekar-sygdomme end dem, der sidder mindst. Også risikoen for overvægt, kræft og tidlig død stiger, når vi bruger for meget tid på den flade.\n\nOg selvom motion er et vigtigt våben mod de stillesiddende farer, så er du allerede bedre stillet, bare ved at rejse dig op.\n\nEt australsk studie har vist, at man blot ved at erstatte to stillesiddende timer om dagen med to stående timer får et mere stabilt blodsukker og et sundere kolesteroltal.\n\nDu forbrænder mere stående\n\nDu forbrænder også flere kalorier, når du står op. Britiske forskere satte kontorfolk til at arbejde stående mindst 3 timer om dagen i en uge.\n\nDe forbrændte 50 kalorier mere i timen – hvilket bliver til 750 i løbet af en arbejdsuge og 30.000 kalorier på et år. Det svarer i kalorier cirka til at løbe 7 maratoner om året bare ved at stå op!\n\nArbejder du på kontor, så sørg for at tage en kort, aktiv pause mindst én gang i timen. Hold stående møder. Og få et hæve-sænke-bord. Hæv fx bordet, når du går til frokost eller går hjem – og arbejd så stående, når du igen kommer til bordet.\n"
<https://aktivtraening.dk/vaegttab/kalorieforbraending/saa-meget-forbraender-du-ved-at-staa-op>